Den 12. februar 1968 ble det i formannskapet i Tromsø bestemt at Tromsø Musikkskole skulle opprettes. Dette etter et sterkt påtrykk fra Kirsten Sand. Tromsø Musikkskole ble dermed den femte kommunale musikkskolen i Norge. Så snart Tromsø Musikkskole var på plass startet de med et arbeid for å starte opp en konservatorieklasse. Dette har senere blitt til Musikkonservatoriet i Tromsø.